钦定古今图书集成/明伦汇编/氏族典/第210卷 > 《廖用贤尚友录》 > 陶侃
## 钦定古今图书集成/明伦汇编/氏族典/第210卷 > 《廖用贤尚友录》 > 陶侃

按《晋书陶侃传》，“侃字士行，本鄱阳人也。吴平，徙家庐
江之寻阳。父丹，吴扬武将军。侃早孤贫，为县吏。庐江
太守张夔召为督邮，领枞阳令，有能名，迁主簿。夔察
侃为孝廉，至洛阳，数诣张华，华与语，异之，除郎中。伏
波将军孙秀召为舍人。尚书乐广欲会荆、扬士人，武
库令黄庆进侃于广。庆后为吏部令史，举侃补武冈”
令。与太守吕岳有嫌，弃官归，为郡小中正。会刘弘为
荆州刺史，将之官，辟侃为南蛮长史。后以军功封东
乡侯。陈敏之乱，弘以侃为江夏太守，加鹰扬将军。后
以母忧去职。尝有二客来吊，不哭而退，化为双鹤，冲
天而去，时人异之。服阕，参东海王越军事。江州刺史
华轶表侃为扬武将军。元帝加侃奋威将军，迁龙骧
将军、武昌太守。帝使侃击杜弢，破之，告捷于王敦。敦
表拜侃为使持节、宁远将军、南蛮校尉、荆州刺史。贼
王冲、杜曾反，侃为所败，坐免官，以白衣领职。敦奏复
侃官，而深忌侃功。《左传》广州刺史、平越中郎将，以王
廙为荆州。侃之佐吏将士诣敦，请留侃，敦怒不许。侃
将郑攀、苏温、马隽等不欲南行，遂西迎杜曾，以距廙
敦意，攀承侃风旨，被甲持矛，将杀侃。因谘议参军梅
陶、长史陈颁言，敦意遂解，侃便夜发，封柴桑侯。太兴
初，进号平南将军，寻加都督交州军事。及王敦举兵
反，诏侃以本官领江州刺史，寻转都督、湘州刺史，进
号征南大将军、开府仪同三司。及王敦平，迁都督荆
雍益梁州诸军事，领护南蛮校尉、征西大将军、荆州
刺史。苏峻作逆，京师不守，侃子瞻为贼所害。平南将
军温峤要侃同赴朝廷，因推为盟主。寻为侍中、太尉，
改封长沙郡公，加都督交广宁七州军事，移镇巴陵。
咸和七年薨，时年七十六，追赠大司马，谥曰桓。